O rodache tenió puesto en California y Hawaii entre agosto y noviembre de 1992, y a postproducción s'alongó dica mayo de 1993, supervisada por Spielberg en Polonia entre que filmaba Schindler's List. Os dinosaurios estioron creyaus con innovadoras imachens cheneradas por ordinador por Industrial Light & Magic (ILM) y con dinosaurios animatronicos de grandaria natural construius por l'equipo de Stan Winston. Pa amostrar o disenyo de sonito d'a cinta, que incluiba una mestura de diversos rudios d'animals pa os ruchius de dinosaurios, Spielberg invirtió en a creyación de DTS, una interpresa especializada en formatos de sonito envolvent dichital. A cinta tamién se sozmetió a una extensa campanya de marketing de $ 65 millons, que incluyó alcuerdos de licencia con mas de 100 interpresas.